CELEX: 32010D0194
Language: bg
Date: 2010-03-31 00:00:00
Title: 2010/194/ЕС: Решение на Комисията от 31 март 2010 година за изменение на Решение 2009/1/ЕО за предоставяне на дерогация по искане на Република България съгласно Решение 2008/477/ЕО за хармонизиране на радиочестотната лента 2500 — 2690  MHz за наземни системи, позволяващи предоставяне на електронни съобщителни услуги в Общността (нотифицирано под номер C(2010) 1987)

1.4.2010   
            
            
               BG
            
            
               Официален вестник на Европейския съюз
            
            
               L 86/48
            
         РЕШЕНИЕ НА КОМИСИЯТА
   от 31 март 2010 година
   за изменение на Решение 2009/1/ЕО за предоставяне на дерогация по искане на Република България съгласно Решение 2008/477/ЕО за хармонизиране на радиочестотната лента 2 500—2 690 MHz за наземни системи, позволяващи предоставяне на електронни съобщителни услуги в Общността
   (нотифицирано под номер C(2010) 1987)
   (само текстът на български език е автентичен)
   (2010/194/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение № 676/2002/ЕО на Европейския парламент и на Съвета от 7 март 2002 г. относно регулаторната рамка за политиката на Европейската общност в областта на радиочестотния спектър (Решение за радиочестотния спектър) (1), и по-специално член 4, параграф 5 от него,
   като взе предвид Решение 2008/477/ЕО на Комисията от 13 юни 2008 г. за хармонизиране на радиочестотната лента 2 500—2 690 MHz за наземни системи, позволяващи предоставяне на електронни съобщителни услуги в Общността (2), и по-специално член 2, параграф 2 от него,
   като има предвид, че:
   
               (1)
            
            
               С Решение 2009/1/ЕО на Комисията (3) на Република България е разрешено да отложи прилагането на Решение 2008/477/ЕО в Северна България до 31 декември 2009 г. и в Южна България до 31 декември 2010 г.
            
         
               (2)
            
            
               Република България е уведомила Комисията, че поради непредвидено намаляване на приходите в бюджета през 2009 г. в резултат на икономическата криза, необходимите финансови ресурси не са били налични, за да може в сроковете, определени в Решение 2009/1/ЕО, радиочестотната лента 2 500—2 690 MHz да бъде освободена, с цел да бъде разпределена и предоставена, на неизключителен принцип, за наземни системи, позволяващи предоставянето на електронни съобщителни услуги. Следователно тази радиочестотна лента все още е заета на изключителен принцип от оборудване за мобилни електронни комуникации за нуждите на националната сигурност в България.
            
         
               (3)
            
            
               С писмо от 25 ноември 2009 г. Република България съответно е поискала удължаване с една година на срока на преходната дерогация, предоставена с Решение 2009/1/ЕО. България също така е представила доклад за напредъка по прилагането на Решение 2008/477/ЕО.
            
         
               (4)
            
            
               България е предоставила достатъчно основания за своето искане за удължаване на срока на преходната дерогация. България е уведомила Комисията, че през 2009 г. е взела необходимите нефинансови подготвителни мерки за предоставяне на нови честоти на службите за национална сигурност с цел заместване на радиочестотната лента 2 500—2 690 MHz и че през 2010 г. ще бъдат отпуснати необходимите финансови ресурси за внедряване на новата система за мобилни радиосъобщения, която ще се използва за целите на националната сигурност.
            
         
               (5)
            
            
               Членовете на Комитета по радиочестотния спектър посочиха по време на заседанието на комитета на 10 и 11 декември 2009 г., че те не са против удължаването на срока на преходната дерогация.
            
         
               (6)
            
            
               Поисканото удължаване на срока няма да забави неоснователно прилагането на Решение 2008/477/ЕО и няма да създаде неправомерни разлики между държавите-членки в областта на конкуренцията или нормативното регулиране. Искането е основателно и удължаването на срока на преходната дерогация с една година се явява подходящо средство за улесняване на пълното прилагане на Решение 2008/477/ЕО,
            
         ПРИЕ НАСТОЯЩОТО РЕШЕНИЕ:
   Член 1
   Решение 2009/1/ЕО се изменя, както следва:
   
               1.
            
            
               В член 1 текстът „31 декември 2009 г.“ се заменя с текста „31 декември 2010 г.“, а текстът „31 декември 2010 г.“ се заменя с текста „31 декември 2011 г.“.
            
         
               2.
            
            
               В член 3 текстът „16 януари 2010 г.“ се заменя с текста „16 януари 2011 г.“, а текстът „16 януари 2011 г.“ се заменя с текста „16 януари 2012 г.“.
            
         Член 2
   Адресат на настоящото решение е Република България.
   
      Съставено в Брюксел на 31 март 2010 година.
      
         
            За Комисията
         
         Neelie KROES
         
            Заместник-председател
         
      
   
   
      (1)  ОВ L 108, 24.4.2002 г., стр. 1.
   
      (2)  ОВ L 163, 24.6.2008 г., стр. 37.
   
      (3)  ОВ L 2, 6.1.2009 г., стр. 6.